Futbalový turnaj troch univerzít o putovný pohár rektora

Tradične patrí druhý septembrový týždeň stretnutiu troch univerzít, aby aj futbalom potvrdili svoju spolupatričnosť a niektorá z ich získala putovný pohár rektora TU vo Zvolene. V roku 2023 bola hosťujúcou univerzitou práve Technická univerzita vo Zvolene. Dňa 14. 9. 2023 sa uskutočnil Futbalový turnaj troch univerzít o putovný pohár organizovaný pod záštitou rektora Technickej univerzity vo Zvolene – Dr.h.c. prof. Ing. Rudolfa Kropila, PhD. Na veľmi pekne upravenom ihrisku v obci Kováčová TUZVO privítala hráčov Slovenskej poľnohospodárskej univerzity z Nitry a Univerzity veterinárskeho lekárstva a farmácie z Košíc.

Turnaj organizačne zabezpečila Univerzitná odborová organizácia pracovníkov TU vo Zvolene za aktívnej spolupráce zamestnávateľa.

Slávnostným výkopom turnaj otvoril a aj na záver vyhodnotil rektor Technickej univerzity vo Zvolene – Dr.h.c. prof. Ing. Rudolf Kropil, PhD. Športového podujatia sa zúčastnili predsedovia odborových organizácií z univerzít: prof. Ing. Miroslav Žitňák, PhD. z SPU Nitra, prof. RNDr. Michal Toropila, CSc. z UVLF Košice, doc. Ing. Ján Kováč, PhD., z TU Zvolen. Ďalej za vedenie univerzít: prorektor UVLF doc. MVDr. Oskar Nagy, PhD. a prof. Ing. Milan Šimko, PhD. – prorektor SPU Nitra.

Svojou účasťou potešili všetkých prítomných aj zástupcovia Odborového zväzu pracovníkov školstva a vedy: Ing. Pavel Ondek – predseda OZ PŠaV a doc. Ing. Miroslav Habán, PhD. – predseda Združenia VŠaPRO MŠ SR.

Na základe výsledkov jednotlivých zápasov:

TU Zvolen - UVLF Košice 6:2

UVLF Košice - SPU Nitra 1:3

TU Zvolen - SPU Nitra 3:0

sa víťazom turnaja stalo domáce družstvo Technickej univerzity vo Zvolene. Na druhom mieste sa umiestnilo družstvo z SPU Nitra a na treťom mieste skončilo družstvo Univerzity veterinárskeho lekárstva a farmácie v Košiciach. Putovný pohár tak na nasledujúci rok ostáva vo Zvolene.

 Za najlepšieho hráča turnaja bol vyhlásený doc. Ing. Juraj Chlpík, PhD. z SPU Nitra, za najlepšieho strelca Mgr. Pavel Širka, PhD. z TU vo Zvolene, za najlepšiu hráčku Alexandra Dohnal z UVLF Košice a za najlepšieho brankára prof. MVDr. Peter Massányi, DrSc. z SPU Nitra .

 Sponzori futbalového turnaja: DATALAN, a.s. Bratislava, Mraziarne CHRIEN, s.r.o. Zvolen, KLEMO, s.r.o. Zvolen, MÄSPOMA, s.r.o. Zvolen, Vysokoškolský lesnícky podnik pri TU vo Zvolene, GLOBUS spol. s.r.o. Zvolen, Ing. Juraj Modranský, PhD. – TU vo Zvolene. Všetkým uvedeným za ich sponzorské dary ďakujeme.

Slávnostné ukončenie turnaja sa uskutočnilo v zrenovovanej jedálni ŠD Ľ. Štúra TU vo Zvolene, kde sa v príjemnej športovej atmosfére všetci dobre cítili.

Prof. Ing. Milan Šimko, PhD., prorektor z SPU Nitra, pozval všetkých na ďalší ročník turnaja do Nitry. Všetci sa už na to tešíme.

 Ing. Veronika Veľková, PhD.

 podpredsedníčka Rady UOO

Foto: Peter Magduna

 SPU Nitra